cyanic-selkie/wikianc huggingface dataset:
Latvijas Republikas proklamēšanas diena
Vēsture
Latvijas valsts 20. gadadienas svinības 1938. gada 18. novembrī organizēja Sabiedrisko lietu ministrija. Svētku dienaskārtībā galvenie bija pasākumi, kuru centrā bija Valsts prezidents Kārlis Ulmanis. 17. novembrī Ulmanis vairākas stundas Rīgas pilī pieņēma apsveicējus, bet vakarā teica studentiem veltītu runu un nolūkojās grandiozā studentu lāpu gājienā. 18. novembrī notika vainagu nolikšana un piemiņas brīdis Brāļu kapos, karaspēka parāde un svētbrīdis pie Brīvības pieminekļa. Svētku centrālais notikums bija Ulmaņa runa Nacionālajā teātrī. Noturīgākais 18. novembra svētku rituāls bija "spulgu" jeb plošku un āra sveču dedzināšana pilsētas ielās. Ļaudis tās novietoja pie savām mājām ielas malā, tādējādi iezīmējot gaismas ceļu valsts dzimšanas dienā un kliedējot vēlīnā rudens drūmumu un salu. Savu plošku novietot un aizdedzināt varēja katrs, tā pievienojot savu zīmi svētku summā. Un ikviens varēja arī tajās noraudzīties un sajust svētku dienu. Tolaik 18. novembris bija mazo uguns liesmiņu diena.
Pendžāba (Pakistāna)
Pendžāba ir viena no četrām Pakistānas provincēm, izvietojusies valsts austrumu daļā. Robežojas ar Sindas provinci dienvidos, ar Beludžistānas provinci dienvidrietumos, ar Federāli pārvaldītajiem cilšu apgabaliem rietumos, ar Islāmābādu ziemeļos, kā arī ar Indiju austrumos. Administratīvais centrs un lielākā pilsēta ir Lahora. Provinces kopējā platība ir 205 344 km², pēc 2013. gada datiem provincē dzīvo 101 000 000 iedzīvotāju. Province ir sīkāk sadalīta trīsdesmit sešos rajonos.
Omura
Omura var būt:
Gaja (nozīmju atdalīšana)
Gaja var būt:
Borhards
Borhards var būt:
Svjata Vatra
Svjata Vatra (no uk — 'svētā uguns') ir 2005. gadā Igaunijā izveidota igauņu/ukraiņu folkroka grupa. Tā izpilda dažādas ukraiņu un igauņu dziesmas, papildinot tās ar pankroka elementiem. Līdz šim grupa izdevusi 5 studijas albumus.
Eglene
Eglene, arī dzeltenā krimilde (Lactarius scrobiculatus) ir Latvijā vidēji bieža liela pienaiņu ģints sēne, kuras augļķermeņi ir ēdami.
Taksonomija
Sugu pirmais aprakstījis Džovanni Skopoli 1772. gadā kā Agaricus scrobiculatus, 1838. gadā Eliass Magnuss Frīss tai deva mūsdienu nosaukumu Lactarius scrobiculatus (Scop.) Fr. (1838).
Arī citi autori, kā parasti, devuši savus nosaukumus:
Kladu sistēma
2008. gada iedalījumā pienaines pēc ģenētiskās izcelsmes tika sadalītas 3 apakšģintīs — Piperites (ieskaitot egleni), Russularia un Plinthogalus, kas savukārt tika sadalītas sekcijās un apakšsekcijās. Eglene ietilpināta sekcijā Zonarii un apakšsekcijā Scrobiculati, kurā tā ir tipiskā suga.
Neformālais iedalījums
Egleni pieskaita pie krimildēm, kurās ietilpina lielākās un masīvākās pienaines (izņemot priežu rudmieses) ar īsu kātiņu. Krimildes nav zinātniskās klasifikācijas grupa un ir tikai neformāls tautas apzīmējums.
Barības vērtība
Laba ēdamā sēne, taču sīvās sulas dēļ novārāma, iesaka arī papildus mērcēšanu. Iesaka sālīšanai un marinēšanai. Rietumeiropā un Amerikā parasti tiek uzskatīta par neēdamu vai indīgu, taču ziemeļu un dienvidu Eiropā tiek lietota pārtikā pēc novārīšanas. Nenovārītas sēnes toksīnu iedarbība ir līdzīga parastajam vilnītim un sīvajai bērzlapei. Tāpat kā ēdamu un pārtikai ieteicamu to atzīmē ANO Pārtikas un lauksaimniecības organizācija. Krievijā pēc pārtikas vērtības senāk tikusi pielīdzināta vilnīšiem vai citām krimildēm, pēc PSRS klasifikācijas atbilst 1. (augstākajai) barības vērtības kategorijai kopā ar baravikām un rudmiesēm.
Līdzīgās sugas
Vienā kladu apakšsekcijā ar egleni atrodas ūdensjoslu pienaine (L. aquizonatus), L. auriolla, L. leonis, L. olivinus, L. tuomikoskii (visas šīs piecas sugas aprakstītas Somijā 1984. gadā un ne visi mikologi piekrīt to eksistencei kā atsevišķām sugām, nevis varietātēm), L. abbotanus (atrasta Indijā un citur nav zināma), un četras senāk aprakstītas sugas — Eiropas un Ziemeļamerikas saldūksne (L. resimus), tikai Eiropas skropstainā pienaine (L. citriolens) un tikai Ziemeļamerikas L. delicatus un L. alnicola, un visas šīs desmit sugas ārēji atgādina egleni. Visām apakšsekcijas sugām raksturīga balta piensula, kas gaisā krāsojas dzeltena, netīras krāsas cepurīte un pūkaina cepurītes maliņa.
Latvijā no tām uz 2021. gadu atrastas tikai trīs — saldūksne, skropstainā un ūdensjoslu pienaine. Saldūksnei ir gaišāka cepurīte un kātiņš nav bedrains, skropstainās pienaines kātiņš nav bedrains un tā aug lapu koku mežos.
Par sajaucamu reizēm nosauc arī izskata ziņā līdzīgo meduszvīņu krimildi (L. repraesentaneus), taču tā redzami atšķiras ar savu piensulu, kas gaisā kļūst violeta.
Areopagīts
Areopagīts var būt:
Džuliana Hafa
Džuliana Hafa (en; dzimusi ) ir amerikāņu dejotāja, kantridziedātaja un aktrise.
Viņa vislabāk pazīstama kā divkārtēja ABC šova "Dejo ar zvaigzni" (Dancing with the Stars) uzvarētāja. 4. sezonā uzvaru guva ar amerikāņu šorttrekistu Apolo Antonu Ono un 5. sezonā — brazīliešu autosportistu Elju Kastrunevesu. Vēl piedalījusies 6., 7. un 8. sezonu šovos, taču tajos netika gūti panākumi. ABC šovs 20/20 viņu nosauca par vienu no pasaulē labākajām dejotājām. 2007. gada decembrī parakstījusi līgumu ar Universal Music Group Nashville ierakstu kompāniju, 2008. gada maijā izdevusi debijas albumu Julianne Hough, kas ASV kantrimūzikas topā ierindojies pirmajā vietā. Filmējusies tādās filmās kā Footloose un "Mūžīgi roks" (Rock of Ages).
Sarkanā auzene
Sarkanā auzene (la) ir mainīga izskata augu suga graudzāļu dzimtā. Tā ir plaši sastopama Eirāzijā, tostarp ļoti bieži visā Latvijas teritorijā. Dažāda lieluma grupas ir sastopamas pļavās un atmatās, skrajos un sausos mežos, smiltājos, ceļmalās un gar dzelzceļiem.
Juraja Dobrilas Pulas universitāte
Juraja Dobrilas Pulas universitāte (hr, la) ir sabiedriski finansēta universitāte Pulā, Horvātijā. Tā tika dibināta 2006. gadā.
Dārza ezers
Dārza ezers vai Gateņu ezers (arī Dārzamuižas ezers, Dārzu ezers, Gatenes ezers, Gateņa ezers) ir subglaciālas izcelsmes ezers Augšdaugavas novada Demenes pagastā. Izvietojies pagasta dienviddaļā Demenes iegultnes ezeru grupā. Krasti lēzeni, slīpi, vietām — stāvi, dibens — smilšains, dūņains. Ezerā viena sala ar platību 0,1 ha. Ietek viens strauts un trīs grāvji, iztek Straumene uz Akmenkas ezeru. Mīt plicis, rauda, asaris, līdaka, līnis, karūsa, rudulis, plaudis.. Ziemeļaustrumu krastā peldvieta.
Sarkanā auzene
Apraksts
Sarkanā auzene ir daudzgadīgs, 15—70 cm garš lakstaugs. Augam ir ložņājoši sakneņi un augs veido skraju ceru. Stiebrs stāvs. Lapas ir šauri lineāras, līdz 0,25 cm platas, plakanas, apakšējās sarveidīgas, ierotījušās. Lapas maksts ir daļēji slēgta. Mēlīte ir īsa un ausaina. Veģetatīvo dzinumu ārējo lapu maksts apmatota. Veģetatīvo dzinumu lapas ar 5—7 dzīslām. Ziedu skara stāva, 5—15 cm gara, vārpiņas brūnsarkanas, noziedot sakļaujas. Ārējā zieda plēksne plati lancetiska, kaila, ar aptuveni 3 mm garu akotu. Auglis ir sīks grauds (plēksnenis). Zied jūnijā, jūlijā.
Dārza ezers
Gar ezera rietumu krastu iet autoceļš V723, gar ziemeļu krastu — V691. Rietumu krastā Gateņu ciems un Suņepu kapi.
Peļļi
Peļļi ir ciems Smiltenes novada Apes pagastā. Atrodas pagasta ziemeļaustrumu daļā 18 km no pagasta centra Apes, 68 km no novada centra Smiltenes un 190 km no Rīgas.
Pabaži (Sējas pagasts)
Pabaži ir ciems Saulkrastu novada Sējas pagastā Pabažu ezera ziemeļu krastā pie autoceļa V88 (Jaunzemnieki—Ritiņas).
Peļļi
Apdzīvotā vieta atrodas nomaļus no valsts nozīmes autoceļiem.
Pabaži (Sējas pagasts)
Iedzīvotāju skaita izmaiņas
Esošajās robežās, pēc CSP un OSP datiem.
Polinoma atlikuma teorēma
Polinoma atlikuma teorēma jeb Mazā Bezū teorēma ir algebras teorēma, kas apgalvo, ka atlikums, kuru iegūst, polinomu f(x) dalot ar binomu x-a, ir vienāds ar f(a).
Skeletons 2022. gada ziemas olimpiskajās spēlēs
Skeletons 2022. gada ziemas olimpiskajās spēlēs bija viens no 15 sporta veidiem, kas tika aizvadīts ziemas olimpisko spēļu laikā. Sacensības notika Jaņcjinas bobsleja un kamaniņu trasē, Jaņcjinas rajonā, Pekinas piepilsētā no 2022. gada 10. februāra līdz 12. februārim. Skeletonā tika aizvadītas divas disciplīnas. Sacensībās startēja 50 sportisti (25 vīrieši un 25 sievietes) no 21 valsts. Pirmo reizi skeletonā startēja vienāds sieviešu un vīriešu skaits.
Olimpiskās medaļas skeletonā šajās olimpiskajās spēlēs izcīnīja 4 valstu pārstāvi. Vācija bija vienīgā valsts, kura izcīnīja 3 olimpiskās medaļas, 2 zelta un 1 sudraba. Austrālijas, Kīņas un Nīderlandes olimpiskie medaļnieki bija pirmie sportisti savām valstīm skeletonā izcīnīja olimpiskās medaļas.
Latviju šajā sporta veidā pārstāvēja trīs sportisti. No viņiem labāko rezultātu izcīnīja Martins Dukurs, kurš vīriešu skeletonā ieguva 7. vietu.
Kvalifikācija
Sacensībās bija noteikta 50 sportistu kvota jeb 25 sportisti no katra dzimuma. No vienas valsts maksimāli varēja startēt 6 sportisti (3 no katra dzimuma).
Sacensību kalendārs
Skeletonā pirmās sacensības notika 2022. gada 10. februārī, bet beidzamās 12. februārī. Medaļas tika pasniegtas labākajiem sportistiem summējot četru braucienu kopsummu.
— sacensības; — sacensības un/vai medaļu izcīņa.
Pārstāvētās valstis un sportisti
Skeletona sacensībās startēja 50 sportisti (25 vīrieši un 25 sievietes) no 21 valsts. Krievijas Olimpiskā komiteja un Vācija startēja ar maksimāli atļauto sportistu skaitu — 6 sportisti (3 vīrieši un 3 sievietes). Amerikāņu Samoa, ASV Virdžīnas un Puertoriko pirmo reizi bija pārstāvētas skeletonā olimpiskajās spēlēs.
Iekavās norādīts sportistu skaits no attiecīgās valsts.
Neibrandenburga
Neibrandenburga ir pilsēta Vācijā, Mēklenburgā-Priekšpomerānijā, uz ziemeļiem no Berlīnes pie Tolenzes ezera. Apriņķa centrs.
Neoficiāli saukta par Četru vārtu pilsētu četru greznu viduslaiku aizsardzības mūru vārtu dēļ. Pilsēta slavena ar ķieģeļu gotikas arhitektūru un viduslaiku aizsardzības mūriem. Tomēr pilsētas visaugstākā celtne ir 1965. gadā (VDR laikā) uzceltais Kultūras un Izglītības nams (Haus der Kultur und Bildung), neoficiāli saukts par "Kultūrpirkstu", kas paceļas 56 metru augstumā.
Pilsēta dibināta 1248. gadā. Smagi cietusi Trīsdesmitgadu kara laikā. 1631. gadā to ieņēma Katoļu līgas karaspēks, nogalinot zviedru karagūstekņus. Kara turpinājumā, kad zviedri tāpat sāka slepkavot pretējās puses karagūstekņus, viņu sauciens esot bijis "Neibrandenburga!". VDR laikā Neibrandenburga bija rajona (bezirk) centrs.
Pašlaik spēkā esošie pasaules rekordi diska mešanā gan sievietēm (1988. gadā), gan vīriešiem (1986. gadā) ir uzstādīti Neibrandenburgā.
Neibrandenburgā dzimuši:
Sekiguči
Sekiguči var būt:
Vipinga (ciems)
Vipinga ir apdzīvota vieta Rēzeknes novada Griškānu pagastā. Izvietojies pagasta rietumu daļā, netālu no autoceļa V579, 4 km no pagasta centra Sprūževas, 4,8 km no novada centra Rēzeknes un 246 km no Rīgas.
Minitingis
Minitingis ir tīklblakšu ģints, kurā ietilpst divas sugas. Sastopamas Ziemeļamerikā — ASV, Bahamu salās, un Jamaikā. No citiem Phatnomatini pārstāvjiem atšķiras ar galvas dorsomediāla ērkšķa vai caurulītes neesamību, ar esošiem deviņiem īsiem ērkšķiem uz galvas, un ar īsiem, asiem stūriem uz paranotuma.
2057. gads
2057. gads būs parastais gads, kas pēc Gregora kalendāra sāksies pirmdienā.
Džgantija
Džgantija ir aizvēsturisks tempļu komplekss Maltas Audešas salas centrālajā daļā. Tā ir viena no senākajām atrastajām reliģiskajām celtnēm uz Zemes (1000 gadus vecāka par Heopsa piramīdu). Kopā ar vēl 5 senvietām Džgantija iekļauta UNESCO Pasaules mantojuma objektā Maltas megalītiskie pieminekļi.
Visticamāk, templī tika piekopti auglības rituāli. Arheologi tempļa atliekās atraduši figūras, kas veltītas šim kultam. Izrakumi templī veikti kopš 19. gadsimta pirmās puses.
Çaykur Rizespor
Çaykur Rizespor ir profesionāls Turcijas futbola klubs no Rizes. Klubs ir dibināts 1953. gadā, pašlaik spēlē Turcijas Superlīgā. Mājas spēles komanda aizvada Çaykur Didi stadionā, kura ietilpība ir 15 558 skatītāju vietas.
Vipolzovka
Vipolzovka ir ciems Biķernieku pagastā, Augšdaugavas novadā. Atrodas 246 km attālumā no Rīgas.
Apdzīvotā vieta atrodas pie autoceļa V688.
Kavaniši
Kavaniši (ja) ir japāņu cilmes uzvārds. Cilvēki ar šo uzvārdu:
Kuvahara
Kuvahara var būt:
Džesija Baklija
Džesija Baklija (en, dzimis ) ir īru aktrise un dziedātāja.
Savu karjeru sākusi 2008. gadā, kā dalībniece BBC talantu šovā I'd Do Anything. Vēlāk strādājusi kā teātra aktrise un 2013. gadā pabeigusi Karalisko drāmas akadēmiju Londonā. Piedalījusies vairākos BBC seriālos, kā "Karš un miers" (War & Peace, 2016), Taboo (2017) un The Woman in White (2018).
Baklijas pirmā kinoloma bija trillerī Beast (2017). Par lomu filmā Wild Rose (2018), Baklija saņēma BAFTA kino balvas nomināciju. Par lomu filmā The Lost Daughter (2021), Baklija tika nominēta Amerikas Kinoakadēmijas balvai kategorijā "Labākā aktrise otrā plāna lomā". Piedalījusies arī filmās I'm Thinking of Ending Things (2020), "Kurjers" (2020) un "Vīri" (2022). Attēlojusi lomas HBO miniseriālā "Černobiļa" (2019) un "Fārgo" (2020).
Viktors Barkāns
Viktors Barkāns ( — ) bija Latvijas politiķis un sabiedrisks darbinieks. Bijis 1. Saeimas deputāts, Latgales Darba partijas pārstāvis.
Biogrāfija
Viktors Barkāns piedzima Pēterburgā. Ieguvis vidusskolas izglītību.
1922. gadā bijis Latgales Studentu savienības priekšsēdētājs, strādājis par darba inspektoru Daugavpilī. Tajā pašā gadā kā Latgales Darba partijas pārstāvis ievēlēts 1. Saeimā, amatā bijis līdz 1925. gadam.
Otrā pasaules kara laikā kopā ar ģimeni devies trimdā. Miris Koventrijas pilsētā Apvienotajā Karalistē, apbedīts.
Viktors Barkāns bija precējies ar zobārsti Mariju Barkāni (dzimusi Rubule), ilggadējā Latvijas tautas labklājības ministra Vladislava Rubuļa māsu. Laulībā piedzima meita Edīte, kas arī kļuva par zobārsti, kā arī dēls.
Sējas pamatskola
Sējas pamatskola ir skola Saulkrastu novadā, kur mācības notiek no 1. līdz 9. klasei. Skola atrodas 3 km attālumā no Sējas pagasta administratīvā centra Lojas, 6 km attālumā no Sējas ciema.
Vēsture
Skolas pastāvēšanas laikā tajā strādājuši vairāk nekā 180 skolotāji. 1992. gadā izveidots Sējas pamatskolas muzejs ar mērķi saglabāt nākamajām paaudzēm gan skolas, gan visa Sējas novada vēsturi.
Tūrisma pulciņš
Sējas novada tūrisma pulciņam ir sena vēsture, vairāk nekā piecpadsmit gadu garumā. Pulciņu vada Eva Jākobsone. Tūrisma pulciņa dalībnieki no 3. līdz 8. klasei regulāri piedalās dažādās sacensībās gan Latvijā, gan arī ārvalstīs.
Mazpulks
20. gs. sākumā Sējas skolā darbojās mazpulks, taču gadu gaitā tas beidza savu pastāvēšanu. Ideja par mazpulku kustības atjaunošanu skolā radās 2013. gadā, oficiāli mazpulks tika atjaunots 2015. gadā. Sējas skolas mazpulka dalībnieki aktīvi veic dažādus praktiskos darbus un veido pētījumus par norisēm vidē, dārzā (augu, dārzeņu stādīšana, augu sēklu atjaunošanas problēmu risināšana, zināšanu iegūšana par dabai draudzīgu dzīvesveidu u.c.). Mazpulks ir ieguvis pirmo vietu LR Aizsardzības ministrijas organizētā konkursā "Latviešu karavīrs laikmetu griežos", sadarbība biznesa projekta ietvaros ar z/s "Ezerkauliņi", dalība dažādos citos konkursos un pasākumos.
Mazpulku vada Rudīte Smirnova un Kristīne Žilinska.
Sporta centrs
Sējas novada Sporta centra pamati tika ielikti 2004. gada 15. augustā. Centru atklāja 2005. gada 1. septembrī, tas ir savienots ar Sējas pamatskolas ēku. Sporta centrā apmeklētājiem pieejama sporta un trenažieru zāle, ēdnīca, ģērbtuves un sauna. Sējas novada Sporta centrā notiek novada un valsts sacensības volejbolā un basketbolā.
Disku golfa parks
2020. gada 8. septembrī Sējas pamatskolas teritorijā svinīgi tika atklāts Sējas disku golfa parks. Šis ir divdesmit pirmais disku golfa parks Latvijas teritorijā, parkam ir 18 dažādas trases.
Portal 2
Portal 2, ir zinātniskās fantastikas žanra pirmās personas spēle, ko izstrādāja Valve Software un izdeva Electronic Arts. Laista apgrozībā 2011. gada 19. aprīlī. Spēles darbība norisinās vairākus gadus pēc spēles Portal notikumiem.
Spēlē Portal 2 spēlētājs iejūtas Šellas tēlā, kura otro reizi ir nokļuvusi Aperture Science Enrichment Center, kurā veic eksperimentus un pēta cilvēku intelektu. Kopā ar robotu Wheatley (ierunā Stefans Merčants) viņa cīnās ar datoru GLaDOS (ierunā Elena Makleina), kas ir atbildīgs par centra darbību.
Virbuli
Virbuli ir ciems Pušas pagastā, Rēzeknes novadā. Atrodas 241 km attālumā no Rīgas.
Ciema apkārtnē atrodas Pušas katoļu baznīca, Pušas ezers.
Ugarinka
Ugarinka (arī Misjuncu ezers, Ugarinku ezers) ir ezers Augšdaugavas novada Demenes pagastā. Izvietojies pagasta dienviddaļā 500 m no Baltkrievijas robežas. Krasti lēzeni, slīpi,dibens — smilšains, dūņains, dūņu slānis līdz 1,5 m. Ietek divi grāvji, iztek strauts uz Riču ezeru. Mīt asaris, rauda, līdaka, karūsa, plaudis, līnis. Ir peldvieta.
Dienvidu krastā Misjuncu ciems.
Natori
Natori var būt:
Arheociāti
Arheociāti (Archaeocyatha) ir izmirušu bezmugurkaulnieku dzīvnieku tips vai arī klase, kuru daudzi pētnieki pieskaita sūkļiem. Tie ir individuāli vai koloniāli primitīvi daudzšūnu organismi ar sēdošu dzīvesveidu, kas agrajā un vidējā kembrijā apdzīvoja jūras. Fosilā veidā no tiem saglabājas kausveidīgi kaļķa skeleti. Pēc morfoloģijas sarežģītības pakāpes tie ir tuvi sūkļiem ar līdzīgu filtrētāju organismu dzīvesveidu.
Morfoloģija
Arheociātiem bija porains kaļķa, iespējams, iekšējais skelets. Tie konverģenti ir līdzīgi koraļļiem-vieniniekiem: tiem ir līdzīgs skeleta ārīgais izskats, kā arī abiem bieži vien attīstās pūslīšu audi. No sūkļiem arheociāti atšķiras ar to, ka to skeletu neveido spīkulas, tiem ir īpašs piestiprināšanās veids pie substrāta, kā arī atšķirīga skeleta morfoloģija. Iekšējā dobuma un sānu kameru uzbūves līdzībai ar sūkļiem var būt konverģenta izcelsme.
Arheociātiem izšķir viensienu un divsienu formas. Viensienu kausiem vienots iekšējais dobums var būt brīvs vai arī aizpildīts ar dažādiem skeleta elementiem. Arheociātu divsienu formām uzbūve ir daudz sarežģītāka. Telpa starp ārējo un iekšējo sieniņu jeb intervallums ir aizpildīts ar daudzveidīgiem skeleta elementiem, dažām formām skeleta elementi atrodas arī centrālajā dobumā. Ārējai sieniņai ir raksturīgas sīkas poras, bet iekšējai – lielas.
Itālijas prezidentu uzskaitījums
Uzskaitījums
{{Legend| #2975C2| Itālijas Liberālā partija |border=1px solid #AAAAAA}} {{Legend| #87CEFA| Kristīgie Demokrāti |border=1px solid #AAAAAA}} {{Legend| #FF8282| Itālijas Demokrātiski Sociālistu partija |border=1px solid #AAAAAA}} {{Legend| #ED1B34| Itālijas Sociālistu partija |border=1px solid #AAAAAA}} {{Legend| #CE2029| Kreisie demokrāti |border=1px solid #AAAAAA}} {{Legend| #DDDDDD| Bez partijas/ Neatkarīgais |border=1px solid #AAAAAA}}
Arheociāti
Ekoloģija un tafonomija
Plašais arheociātu fosilais materiāls norāda, ka tie dzīvoja atklātu jūru sublitorāles vidējos un mazos dziļumos (līdz 20-30 m, individuāli īpatņi varēja apmesties dziļumā līdz 100 m, bet ne dziļāk) ar samērā siltu (ap 23-25˚С) ūdeni, pie tam varēja dzīvot uz dažāda substrāta, taču dodot priekšroku jūras dibenam bez dūņām. Tā kā tie spēja intensīvi izdalīt kalcītu, veidojot no tā savu iekšējo skeletu, un bieži vien apmetās uz mirušu īpatņu kausiem, tad tie izveidoja gan mazus, gan arī lielus kalcija karbonāta sakopojumus brekčijveidīgu arheociātu kaļķakmeņu veidā.
Labvēlīgu apstākļu fācijās savas izplatības ietvaros ilgā laika periodā arheociāti spēja jūrās izveidot diezgan biezu biohermu slāņus (līdz 400-800 m un vairāk), un reizēm pat nelielā horizontālā platībā. Tādējādi, arheociāti kļuva par pirmajiem rifus veidojošiem organismiem Zemes vēsturē, vēl pirms sūkļiem un koraļļiem.
Ģeoloģiskā nozīme
Arheociātiem ir ļoti svarīga nozīme apakšējā kembrija nogulumu slāņu izdalīšanā un korelācijā, gan ar tuvu esošiem slāņiem, gan arī attālās teritorijās (Sibīrija, Mongolija, Austrālija, Ziemeļamerika u.c.). Vidējā kembrijā arheociāti zaudē savu nozīmību biostratigrāfijā. Plašā arheociātu rifu izplatība ļauj iezīmēt seno krasta līniju, t.i. jūras un krasta robežu, kā arī rekonstruēt agrā kembrija klimatisko zonalitāti.
Lisjēns Laržē
Lisjēns Elī Laržē (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Laržē 1900. gada Parīzes olimpiskajās spēlēs startēja paukošanā ar floreti profesionāļiem. Šajā disciplīnā viņš guva uzvaru pirmajā kārtā, bet ceturdaļfinālā un atkārtojuma cīņā viņš zaudēja.
Lošinska tēma
Lošinska tēma ir tēma šaha kompozīcijā. Tās būtība — ne mazāk kā divos variantos pēc melno lineārās figūra gājiena, balto figūra seko melnajai figūrai nostājoties uz tai blakus esošā laiciņa. Šo tēmu dažreiz dēvē par magnēta tēmu vai arī par Lošinska magnētu.
Šo ideju 1947. gadā ierosināja padomju šaha problēmists Ļevs Lošinskis (1913—1976).
Piemērs
Uzdevuma risinājums
Joensū
Joensū (fi — 'upes mute') ir Somijas pilsēta un pašvaldība Ziemeļkarēlijā. Dibināta 1848. gadā. Joensū iedzīvotāju skaits ir (2015. gada 30. jūnijā). Pašvaldība robežojas ar Krieviju.
Mazā Krūmu iela (Rīga)
Mazā Krūmu iela ir savienota ar Zentenes ielu.
Joensū
Joensū ir divas augstskolas: Austrumsomijas universitāte ( studentu) un Ziemeļkarēlijas lietišķo zinātņu universitāte (4000 studentu).
Lielākie darba devēji ir Joensū pašvaldība, Ziemeļkarēlijas pašvaldību apvienības slimnīca, atslēgu ražotājs Abloy un drukāšanas uzņēmums Punamusta.
Joensū dažkārt tiek dēvēta par Eiropas meža galvaspilsētu, jo šeit atrodas Eiropas Meža institūts. Joensū atrodas arī citas meža pētniecības un izglītības institūcijas, kā arī meža tehnikas ražotājs John Deere Forestry Oy.
Joensū ir mājvieta hokeja klubam Jokipojat.
Vēsture
Joensū pilsētu 1848. gadā dibināja Krievijas cars Nikolajs I kā Ziemeļkarēlijas reģionālo centru. 19. gadsimtā Joensū attīstījās rūpniecība un tirdzniecība. Tika uzlabota ūdens satiksme, izbūvējot Saimā kanālu. 19. gadsimta beigās Joensū bija viena no lielākajām ostas pilsētām Somijā.
1954. gadā Joensū pievienota Pielisensū pašvaldība. 2005. gada sākumā pievienota Kīhtelisvāra un Tūpovāra. 2009. gada sākumā pievienota Eno un Piheselke.
2023.—2024. gada UEFA Čempionu līgas sezona
2023.—2024. gada UEFA Čempionu līgas sezona būs Eiropas spēcīgākā futbola klubu turnīra 69. sezona un 32. ar UEFA Čempionu līgas nosaukumu. To organizē UEFA. Sezona sāksies ar priekšsacīkšu kārtu. Kvalifikācijas spēles notiks līdz 30. augustam. Grupu turnīrs sāksies, bet sezona noslēgsies ar finālu Vemblija stadions Londonā, Anglijā.
2023.—2024. gada UEFA Čempionu līgas uzvarētāji iegūs tiesības spēlēt 2024. gada UEFA Superkausā, kur tiksies ar 2023.—2024. gada UEFA Eiropas līgas uzvarētājiem, kā arī automātiski kvalificēsies nākamās sezonas UEFA Čempionu līgas grupu turnīram.
Priekšsacīkšu kārta
Priekšsacīkšu kārtas izloze notika. Pusfināli tika aizvadīti 27. jūnijā, bet priekšsacīkšu kārtas fināls notika 30. jūnijā. Fināla uzvarētāji iekļva Čempionu līgas 1. kvalifikācijas kārtā, bet pārējās komandas sezonu turpinās 2023.—2024. gada UEFA Eiropas konferences līgas otrajā kvalifikācijas kārtā.
!colspan=3|Pusfināli
!colspan=3|Fināls
1. kvalifikācijas kārta
1. kvalifikācijas kārtas izloze notika. Pirmās spēles notika 11.—12. jūlijā, bet atbildes spēles tika aizvadītas 18.—19. jūlijā. Uzvarētāji iekļuva Čempionu līgas 2. kvalifikācijas kārtā, bet zaudētāji sezonu turpina UEFA Eiropas konferences līgas otrajā kvalifikācijas kārtā.
2. kvalifikācijas kārta
2. kvalifikācijas kārtas izloze notika. Pirmās spēles notika 25.—26. jūlijā, bet atbildes spēles tika aizvadītas 1.—2. augustā. Uzvarētāji kvalificējās 3. kvalifikācijas kārtai, bet zaudētāji sezonu turpina UEFA Eiropas līgas trešajā kvalifikācijas kārtā.
3. kvalifikācijas kārta
3. kvalifikācijas kārtas izloze notika. Pirmās spēles notika 8.—9. augustā, bet atbildes spēles bija 15. augustā. Uzvarētāji kvalificēsies play-off kvalifikācijas kārtai, čempionu zara zaudētāji sezonu turpinās UEFA Eiropas līgas play-off kvalifikācijas kārtā, bet līgas zara zaudētāji — Eiropas līgas grupu turnīrā.
Izslēgšanas kārta
Izslēgšanas kārtas (play-off) izloze notika. Pirmās spēles notiks 22. un 23. augustā, bet atbildes spēles būs 29. un 30. augustā. Uzvarētāji kvalificēsies Čempionu līgas grupu turnīram, bet zaudētāji sezonu turpinās UEFA Eiropas līgas grupu turnīrā.
Fudžimoto
Fudžimoto (ja, 藤元) ir japāņu cilmes uzvārds. Cilvēki ar šo uzvārdu:
Virpi
Virpi ir ciems Zvirgzdenes pagastā, Ciblas novadā. Atrodas 276 km attālumā no Rīgas.
Ciema apkārtnē atrodas Franapoles ezers.
Pīters Bijasass
Pīters Bijasass (en; dzimis Atēnās) ir Kanādas un ASV starptautiskais lielmeistars šahā (1978).
Biogrāfija
Piedzimis Grieķijā, taču izaudzis un par šahistu kļuvis Vankūverā. No 1969. līdz 1972. gadam četras reizes uzvarējis Britu Kolumbijas šaha čempionātos. Divkārtējais Kanādas šaha čempionāta uzvarētājs (1972, 1975). Par panākumiem turnīros FIDE 1972. gadā viņam piešķīrusi starptautiskā meistara (IM), bet 1978. gadā — starptautiskā lielmeistara (GM) nosaukumu.
Divas reizes piedalījies Pasaules šaha čempiona nosaukuma izcīņas cikla starpzonu turnīros: 1973. gadā Brazīlijā bijis 15. vietā, bet 1976. gadā Manilā palicis 17. vietā.
Sekmīgi pārstāvējis Kanādas komandu lielākajos komandu šaha turnīros:
1979. gadā pārcēlies uz dzīvi ASV un mainījis pilsonību. Pēc profesijas datoru speciālists, strādājis IBM par programmētāju.
Laima Zilporīte
Pasaules čempionātā kopā ar PSRS komandu izcīnījusi divas medaļas komandu braucienā — 1989. gadā zelta, bet 1988. gadā sudraba.
1992. gada vasaras olimpiskajās spēlēs Barselonā pārstāvēja jau Lietuvas komandu, startējot grupas braucienā, kur izcīnīta 18. vieta.
Adelsheima
Adelsheima (de) ir pilsēta Karlsrūe reģionā, Bādenē-Virtembergā, Vācijā. Atrodas 30 kilometrus uz ziemeļiem no Heilbronnas.
Morioka (nozīmju atdalīšana)
Morioka var būt:
Eštons Kučers
Kristofers Eštons Kučers (en; dzimis ) ir amerikāņu aktieris, producents, investors, bijušais modelis.
Viņš vislabāk pazīstams ar lomu Fox komēdijseriālā "Tas septiņdesmito šovs" (That '70s Show). Tāpat filmējies tādās Holivudas filmās kā "Kur ir mans autiņš, vecīt?", "Tikko precējušies", "Tauriņa efekts", "Glābējs" un "Līdz džekpots mūs šķirs". 2011. gada maijā paziņoja, ka E. Kučers aizvietos Čārliju Šīnu CBS komēdijseriālā "Divarpus vīri".
Pīpenes
Pīpenes ir augu ģints kurvjziežu dzimtā. Ģints dabiskais izplatības areāls ir Azoru salās, Eiropā līdz Krievijas Tālajiem Austrumiem un Irānā.
Latvijā ir sastopama tikai vienai suga — parastā pīpene (Leucanthemum vulgare).
Sugas
Ģintī ir klasificētas šādas sugas:
Pampacader
Pampacader ir tīklblakšu ģints, kurā aprakstīta viena suga Pampacader cicchinoi. Sastopama Dienvidamerikā — Argentīnā.
Apraksts
No citiem Phatnomatini pārstāvjiem atšķiras ar āķveidīgu okcipitālu dzelksni, kas ir tik pat garš, cik acs. Šī ir vienīgā unikālā īpašība, kas piemīt šai ģintij. Skatoties uz citām raksturīgajām īpašībām, šī ģints ir ļoti līdzīga Zetekella ģints īpatņiem.
Sistemātika
B. Lis un J. A. Lis 2006. gadā konstatējuši, ka Pampacader cicchinoi ir līdzīgs Gonycentrum ģints pārstāvjiem un piedāvājuši Pampacader pārvietot jaunāka sinonīma statusā Gonycentrum ģintī. Dažās publikācijās vēlāk viņi nav ievērojuši šo sinonīmiju.
Nezvērs (filma)
"Nezvērs" (en) ir 2000. gada Apvienotās Karalistes un Spānijas kriminālfilma. Filmas režisors ir Džonatans Gleizers, kuram tā ir debija. Filmā galvenās lomas atveido Rejs Vainstons, Bens Kingslijs un Ians Makšeins.
Filma stāsta par bijušo noziedznieku, kuru apciemo sociopātisks gansteris, pieprasot piedalīties bankas aplaupīšanā.
Filmas "Nezvērs" pirmizrāde notika Toronto Starptautiskajā kinofestivālā un to izplatīja Fox Searchlight Pictures. Filma saņēma pozitīvas kritiķu atsauksmes, īpaši par Kingslija aktierspēli, par ko viņu nominēja 74. Kinoakadēmijas balvai kategorijā "Labākais aktieris otrā plāna lomā". Tīmekļa vietnē Rotten Tomatoes filmai ir 86% vērtējums.
Hofmeisters
Hofmeisters var būt:
Denizlispor
Denizlispor ir Turcijas sporta klubs no Denizli. Klubs ir dibināts 1966. gadā. Plašāk pazīstams ar tā profesionālo futbola komandu, kas pašlaik spēlē Turcijas Superlīgā. Mājas spēles aizvada Denizli Ataturka stadionā, kura ietilpība ir 18 745 skatītāju vietas. Denizlispor futbolistu labākais sasniegums ir 5. vieta, kas tika sasniegta 2001.—2002. un 2003.—2004. gada sezonās.
Lapinskis
Lapinskis var būt:
Gabriela Gifordsa
Gabriela Dī "Gebija" Gifordsa (en; dzimusi ) ir ASV politiķe un uzņēmēja. Viņa pašlaik ir ASV Pārstāvju palātas locekle no Arizonas 8. apgabala, pārstāv Demokrātisko partiju. G. Gifordsa ir trešā sieviete no Arizonas, kas tikusi ievēlēta ASV Kongresā.
Gifordsa izglītību ieguva Scripps College un Kornela Universitātē (Cornell University).
Pirms darbības ASV Pārstāvju palātā viņa no 2001. līdz 2003. gadam bija Arizonas Pārstāvju palātas, un no 2003. līdz 2005. gadam bija Arizonas Senāta locekle.
politiķe netālu no Tūsonas tika sašauta apšaudē pie lielveikala. Viņai bija cauršauta galvas brūce. Vēlāk tika paziņots, ka tas bija atentāta mēģinājums pret G. Gifordsu.
Gifordsa ir precējusies ar astronautu Marku Keliju, viņiem ir divi bērni.
Vladislavs Lapinskis
Vladislavs Lapinskis (dzimis, miršanas datums nav zināms) bija poļu izcelsmes Latvijas politiķis. Bijis 4. Saeimas deputāts.
Biogrāfija
Vladislavs Lapinskis piedzima Borovkas pagastā. Ieguva vidusskolas izglītību, nodarbojās ar lauksaimniecību un strādāja par skolotāju.
1931. gadā tika ievēlēts 4. Saeimā no Latvijas Poļu savienības saraksta. Parlamentā darbojās līdz 1934. gada maijam, kad notika Ulmaņa apvērsums. Tālākais liktenis nav zināms.
Mozdoka
Mozdoka (ru, os) ir pilsēta Krievijā, Ziemeļosetijas-Alānijas Republikā.
Virveliškas
Virveliškas ir ciems Kombuļu pagastā, Krāslavas novadā. Atrodas 276 km attālumā no Rīgas.
Ciema apkārtnē atrodas Ildzs.
Trnavas apgabals
Trnavas apgabals ir viens no Slovākijas apgabaliem valsts rietumos. Tas robežojas ar Austriju un Čehiju ziemeļos, un Ungāriju dienvidos, kā arī Bratislavas apgabalu rietumos, Trenčinas apgabalu ziemeļos un Nitras apgabalu austrumos.
Administratīvais iedalījums
Apgabalā 7 apriņķi - Dunajska Stredas apriņķis, Galantas apriņķis, Hlohovecas apriņķis, Pještjanu apriņķis, Senicas apriņķis, Skalicas apriņķis, Trnavas apriņķis. Visos apgabala apriņķos kopā ir 251 apdzīvota vieta, no kurām 17 ir pilsētas statuss.
Pilsētas
Apgabalā ir 17 pilsētas: Kursīvā - pilsētas, kas nav apriņķu centri.
Jamaguči
Jamaguči (ja — 'kalna ieeja, vārti') ir izplatīts japāņu cilmes uzvārds. Cilvēki ar šo uzvārdu:
Žoržs Lefēvrs
Žoržs Lefēvrs (fr; dzimšanas un miršanas datums nav zināms) bija franču paukotājs, startēja 1900. gada vasaras olimpiskajās spēlēs Parīzē.
Lefēvrs 1900. gada Parīzes olimpiskajās spēlēs startēja paukošanā ar floreti profesionāļiem. Šajā disciplīnā viņš ieguva 12. vietu.
Bleidas ezers
Bleidas ezers (arī Bleideņas ezers, Šaripaukas ezers) ir sekls caurteces ezers Preiļu novada Vārkavas pagastā. Izvietojies pagasta austrumdaļā pie autoceļa V750. Krasti slīpi, dibens dūņains, siekstains, dūņu slānis līdz 4,5 m. Ietek 8 grāvji, iztek Rītupīte uz Šusta ezeru. Mīt līdaka, asaris, līnis, karūsa, rauda, ligzdo pīles. Ir peldvieta. Krastos vairākas apdzīvotās vietas: Šaripauka (ziemeļu), Stabuļnīki (rietumu), Bučkas (dienvidu).
Raudas
Raudas, raudu ģints (Rutilus) ir sapalu dzimtas (Leuciscidae) ģints, kas apvieno 9 mūsdienās dzīvojošas sugas, no kurām vislabāk zināmā suga ir parastā rauda. Šīs ģints sugas ir plaši izplatītas Eirāzijā, sākot ar Rietumeiropu un beidzot ar Sibīrijas austrumiem. Tās visas ir sastopamas Eiropā, kā arī gandrīz puse mājo Āzijā. Lielākā sugu dažādība novērojama upju baseinos no Egejas jūras līdz Laptevu jūrai, Melnās, Azovas un Kaspijas jūras upju baseinus iekļaujot.
Zinātniskais nosaukums — Rutilus — atvasināts no latīņu valodas un latviski nozīmē "sarkans, zeltaini sarkans, sarkanīgi dzeltens". Raudām ļoti līdzīgi izskatās ruduļi. Šo ģinšu sugas var viegli atšķirt pēc mutes — ruduļiem mute ir pavērsta uz augšu, kas tiem ļauj bez piepūles uzlasīt barību (dažādus ūdens kukaiņus) no ūdens virsmas.
Latvijā
Latvijā sastopama viena raudu ģints suga — rauda (Rutilus rutilus), kas ir viena no visizplatītākajām saldūdens zivīm. Tā sastopama daudzās upēs un ezeros, kā arī jūras piekrastē, īpaši upju grīvu tuvumā, toties nelielos, stipri aizaugušos, slēgtos ezeros parasti nav sastopama.
Sparks
Sparks var būt:
Tvaiku jūra
Tvaiku jūra izveidojusies laikposmā pirms apmēram 4,55 līdz 3,85 miljardiem gadu. Jūras diametrs ir apmēram 242 km, tā aizņem ap 55,000 km2 lielu teritoriju. Jūras malās redzami trīs labi saglabājušies krāteri: Manilijs, Boškovičs un Agripa. Uz Tvaiku jūras virsmas redzamas vairākas lielas plaisas. Uz dienvidiem no Jūlija Cēzara krātera stiepjas apmēram 200 km gara Arideja plaisa. Tā sākas ārpus jūras virsmas un stiepjās pār to. Paralēli tai, jūras dienvidu malā redzama Higina plaisa, kuras vidū atrodas krāteris Higins. Abu plaisu dibenā redzami daudzi sīki krāteri. Tvaiku jūras dienviddaļā blakus Trisnekera krāterim atrodas vairākas šauras plaisas, kuras stiepjas perpendikulāri Higina un Arideja plaisai.
Imperatoru klubs
"Imperatoru klubs" (en) ir 2002. gada ASV drāmas filma, kas balstīta uz Etana Kanina īso stāstu The Palace Thief. Filmas režisors ir Maikls Hofmans. Galvenās lomas atveido Kevins Klains, Emīls Hiršs, Embets Deividzs, Robs Morovs, Edvards Hērmans un Heriss Julins. Filmas pirmizrāde notika Toronto kinofestivālā.
Imants Paura
Imants Paura (dzimis 1953. gada 6. septembrī Rīgā) ir latviešu populārās mūzikas komponists.
Biogrāfija
Mācījies bērnu mūzikas skolā, apguvis akordeona spēli. Beidzis J. Mediņa mūzikas vidusskolu un Latvijas valsts konservatorijas Mūzikas pedagoģijas nodaļu. Militārā dienesta laikā spēlējis padomju armijas karavīru estrādes ansamblī "Zvaigznīte", kur iepazinies ar dziedātāju Adrianu Kukuvasu, kas kļuva par I. Pauras dziesmu izpildītāju.
70. gadu vidū spēlējis grupā "Menuets", pēc tam Rīgā dibinājis savu ansambli. 1978. gadā kļuva par Ulda Stabulnieka vadītā ansambļa (vēlāk "Tip top") taustiņinstrumentālistu, ar to aktīvi koncertējis PSRS un ārzemēs, 1979. gadā kļuvis par tā vadītāju un galveno dziesmu autoru. No 1983. līdz 1985. gadam vadījis ansambli "Lāčplēsis", kas darbojās tāda paša nosaukuma kolhozā Lielvārdē. Pēc tam pārcēlies uz Dobeli, kur vadījis kori un deju kolektīva instrumentālo ansambli. 90. gados sadarbojies ar aktieriem Voldemāru Šoriņu un Zigurdu Neimani. Rakstījis mūziku TV seriālam "Dzīvoklis". Viņa dziesmas izpildījuši Margarita Vilcāne, Ojārs Grinbergs, Rita Trence, A. Kukuvass, Normunds Rutulis, Alise Kante un citi dziedātāji.
Populārākās dziesmas "Mikrofona aptaujā": "Piezvani man" (1982, 7. vieta), "Piedod, labā" (1984, 7. vieta), "Dziesmiņa par Mocartu" (1984, 15. vieta)
E-st@r-II
e-st@r-II ar masu aptuveni 1 kg izgatavots pēc CubeSat 1U formas, ar izmēriem 10 × 10 × 11 cm. Ar pavadoni tiek pārbaudīta jauna aktīva stāvokļa noteikšanas un kontroles sistēma Active Attitude Determination and Control System (A-ADCS). Otrs mērķis bija izmēģināt komerciāli pieejamās komponentes un pašu izgatavotu aparatūru.
e-st@r-II palaišana notika Eiropas Kosmosa aģentūras studentu nanopavadoņu palaišanas projekta Fly Your Satellite! (FYS) ietvaros.
Lidojuma gaita
e-st@r-II tika palaists 21:02:13 UTC ar Krievijas nesējraķeti Sojuz-ST/Fregat-MT no Gviānas kosmiskā centra Franču Gviānā. Tas bija sekundārā krava Eiropas Zemes tālizpētes pavadonim Sentinel-1B. Kopā ar to palaisti arī pavadoņi MICROSCOPE, AAUSAT4, OUFTI-1. 23:50:24 UTC no raķetes atdalīti e-st@r-II, AAUSAT4 un OUFTI-1.
Misbillingsa
Jūras hidrometeoroloģiskā stacija «Misbillingsa» (ru) ir Krievijas polārā hidrometeoroloģiskā stacija Arktikā. Izvietota Austrumsibīrijas jūras dienvidaustrumu krastā Bilingsas ciemata austrumu nomalē uz ap 300 m platas zemes strēles starp jūru un Valkakinmanki lagūnu 13 km uz rietumiem no Bilingsa raga. Stacija administratīvi ietilpst Čukotkas autonomā apvidus Čaunas rajonā.
Vēsture
Stacija izveidota 1935. gadā čukču sezonālās apmetnes Valkaranas vietā. Vēlakos gados pie meteostacijas izauga ciemats, kurš kļuva par ciema padomes un Ļeņina kolhoza centru. Stacijā tiek veikti meteoroloģiskie, jūras piekrastes hidroloģiskie un aktinometriskie novērojumi, kā arī vides monitorings.
Džordina Spārksa
Pēc uzvaras šovā viņa izdeva debijas albumu Jordin Sparks, kas ASV ticis sertificēts ar platīna disku un ticis pārdots vairāk nekā 2 miljonos kopiju. Viņas singls No Air ir visu laiku pārdotākais Amerikāņu elka dalībnieku singls — tikušas pārdotas vairāk nekā 4 miljoni kopiju. Pateicoties labajiem pārdošanas rādītājiem, viņa saņēma vairākas balvas, tai skaitā American Music Award, tāpat tika nominēta Grammy balvai. Otro studijas albumu Battlefield izdeva 2009. gadā.
Digora
Digora (ru, os) ir pilsēta Krievijā, Ziemeļosetijas-Alānijas Republikā. Tā atrodas 52 km attalumā no Vladikaukāzas.
Pilsēta lielakoties dzīvo osetīnu etnogrāfiska grupa digori (95,7 %).
1993. gada pasaules čempionāts cīņas sportā
1993. gada Pasaules čempionāts cīņas sportā notika šķirti: vīrieši brīvajā sacentās no 25. līdz 28. augustam Toronto (Kanāda), vīrieši grieķu-romiešu cīņā no 16. līdz 19. septembrim Stokholmā (Zviedrija), sievietes brīvajā cīņā no 6. līdz 7. augustam Stāvernā (Norvēģija).
Latvijas cīkstoņu sniegums
Čempionātā piedalījās divas Latvijas brīvā stila cīkstones:
Ruduļi
Ruduļi, ruduļu ģints (Scardinius) ir sapalu dzimtas (Leuciscidae) ģints, kas apvieno 10 mūsdienās dzīvojošas sugas, no kurām vislabāk zināmā suga ir parastais rudulis. Gandrīz visas sugas mājo Eiropā, no tām dažas sastopamas arī Āzijā, un tikai viena suga ir endēma Rietumāzijai — Antālijas rudulis (Scardinius elmaliensis), kurš izplatīts tikai Turcijā.
Ruduļiem ļoti līdzīgas izskatās raudas. Šo ģinšu sugas var viegli atšķirt pēc mutes — ruduļiem mute ir pavērsta uz augšu, kas tiem ļauj bez piepūles uzlasīt barību (dažādus ūdens kukaiņus) no ūdens virsmas.
UNESCO Pasaules mantojuma vietas Sudānā
Sarakstā apkopotas tās vietas Sudānā, kas iekļautas UNESCO Pasaules mantojuma sarakstā. Kopā UNESCO sarakstā ir iekļautas 3 vietas Sudānā (2 — kultūras objekti un 1 — dabas objekts), savukārt 6 vietas ir iekļautas oficiālajā kandidātu sarakstā.
Ruduļi
Latvijā
Latvijā sastopama viena ruduļu ģints suga — rudulis (Scardinius erythrophthalmus). Tas Latvijā sastopams daudzās upēs un ezeros, kā arī jūras piekrastē, īpaši upju grīvās. Nelielās upītēs un nelielos vai stipri aizaugušos, slēgtos ezeros parasti nav sastopams.
Rīcinaugs
Parastais rīcinaugs (Ricinus communis) ir vienīgā suga rīcinaugu ģintī (Ricinus), kas savukārt ietilpst eiforbiju dzimtā. Tā dabiskais izplatības areāls ir Vidusjūras baseina dienvidaustrumi, Austrumāfrika un Indija. No rīcinauga sēklām gatavo rīcineļļu, tāpēc to plaši kultivē. Visvairāk rīcinauga sēklas tiek ievāktas Indijā (83% no visas pasaules ražas).
USA-214
Lidojuma gaita
AEHF 1 tika palaists 11:07UTC ar nesējraķeti Atlas V/531 (AV-031) no Kanaveralas zemesraga Gaisa spēku stacijas starta kompleksa SLC-41. Pēc 51 minūtes 6 sekundēm pavadonis atdalījās no augšējās pakāpes Centaur. Sākotnēji tas bija ievadīts augsti eliptiskā orbītā. Pēc starta pavadonim tika dots nosaukums USA-214.
Bija paredzēts aptuveni 100 dienu laikā tam sasniegt ģeostacionāro orbītu. Bija plānoti trīs manevri ar hidrazīna dzinēju un pēc tam tiktu izmantots jonu dzinējs. Diemžēl šķidrās degvielas dzinējs īsi pēc iedarbināšanas 15. augustā pārstāja darboties. Arī otrais mēģinājums 17. augustā bija neveiksmīgs. Vēlāk tika secināts, ka aizsprostojusies dzinēja oksidētāja pievades caurule, visticamāk tajā iekļuvis mazs auduma gabals ražošanas procesā.
Atkārtoti dzinējs netika darbināts, bažījoties par iespējamu sprādzienu. Tika izstrādāta jauna vajadzīgās orbītas sasniegšanas stratēģija, kuru sāka īstenot 29. augustā. Vispirms tika izmantoti kosmiskā aparāta nelielie orientācijas kontroles dzinēji, kas pacēla orbītu tā, lai pavadoni nebremzētu Zemes atmosfēras daļiņas. Pēc tam tika izmantots jonu dzinējs. Ģeostacionārajā orbītā pavadonis iegāja, tās sasniegšanai bija nepieciešami 14 mēneši un 450 manevri.
Virveļi
Virveļi ir ciems Kombuļu pagastā, Krāslavas novadā. Atrodas 274 km attālumā no Rīgas.
Ciema apkārtnē atrodas Ildzs.
1012. gads
1012. gads bija garais gads, kas pēc Jūlija kalendāra sākās otrdienā.
Karūsas
Karūsas, karūsu ģints (Carassius) ir karpu dzimtas (Cyprinidae) ģints, kas apvieno 5 mūsdienās dzīvojošas sugas. Karūsu izplatība aptver plašu reģionu Eirāzijā, un tās mājo daudz tālāk uz rietumiem nekā karpas. Kopumā lielākā sugu dažādība sastopama Āzijā.
Latvijā
Latvijā sastopamas divas savvaļas karūsu ģints sugas — karūsa (Carassius carassius) un sudrabkarūsa (Carassius gibelio), kā arī iemīļota akvāriju iemītniece ir dekoratīvā zelta zivtiņa jeb zelta karūsa (Carassius auratus). Karūsa Latvijas saldūdeņos ir viena no visizplatītākajām zivju sugām. Tā sastopama daudzās upēs un vairumā ezeru un dīķu, kā arī jūrā upju grīvu rajonos. Toties sudrabkarūsa Latvijā ievesta 1948. gadā un ielaista daudzos ezeros un dīķos. Palu laikā no dīķsaimniecībām mēdz nonākt ar tām savienoto upju baseinos. Gadu gaitā vairākos ezeros un citās ūdenstilpēs izveidojušās sudrabkarūsu populācijas.
Jānis Jaks
Jānis Jaks (dzimis Rīgā) ir latviešu hokejists, spēlē aizsarga pozīcijā, Latvijas hokeja izlases dalībnieks. Pašlaik (2023) pārstāv Čehijas Ekstralīgas komandu HC Litvinov.
Spēlētāja karjera
2014. gadā Jaks devās uz Ziemeļameriku, kur turpmākās divas sezonas aizvadīja NAHL. No 2016. līdz 2020. gadam studēja un spēlēja NCAA čempionātā. 2020. gada marta nogalē noslēdza viena gada līgumu ar Amerikas hokeja līgas komandu Beikersfīldas "Condors", taču augustā pievienojās KHL klubam Rīgas "Dinamo". 2021. gadā atgriezās AHL.
2014. gadā debitējis nacionālajā izlasē, tika iekļauts Latvijas sastāvā startam 2014. gada pasaules čempionātā. Čempionāta laikā Jaks laukumā devās trīs spēlēs. Spēlējis arī 2017. un 2019. gada pasaules čempionātos. Pārstāvējis Latvijas jaunatnes izlases vairākos Pasaules čempionātos.
Kornete
Kornete var būt:
Britney Jean
Britney Jean ir amerikāņu ierakstu mākslinieces Britnijas Spīrsas astotais studijas albums, kas tika izdots.
Ozolkalna muiža
Ozolkalna muiža (de) jeb Arķireja muiža (Archiereis Höfchen) atradās Šmerļupītes labajā krastā, starp Ķīšezera dienvidu krastu un Bābelīti tagadējā Pakalniešu ielā Rīgas Vidzemes priekšpilsētas Juglas apkaimē. Daļēji saglabājusies agrākās muižiņas apbūve un parks, krusts arhibīskapa Jāņa Pommera nāves vietā.
Vēsture
1934. gada naktī uz 12. oktobrī Ozolkalna muižas ēkas otrā stāva darbnīcā, līdz šim nenoskaidrotos apstākļos, arhibīskapu Pommeru nogalināja, sadedzināja dokumentus un aizdedzināja ēku. 1937. gadā pabeidza atjaunot baznīcu, kurā dievkalpojumus noturēja Čiekurkalna, Šmerļa un Juglas pareizticīgā latviešu draudze. 1939. gada 26. augustā pilnīgi nodedzināja daļēji atjaunoto muižas ēku, 12. novembrī Sv. Jāņa Kristītāja baznīcas ēku, bet 1940. gada 6. jūnija naktī zvanu torni. Otrā pasaules kara laikā muižiņas palīgēkā mitinājās bīskaps Jānis Garklāvs, bet muižas kungu māja un baznīca vairs netika atjaunotas.
Apraksts
Muižas kungu māja bija divstāvu ēka, kuras pirmajā stāvā atradās guļamistaba, kabinets, pieņemamā telpa un zāle. Otrajā stāvā atradās četras mazākas telpas, ieskaitot kabinetu un darbnīcu.
Borodjanka
Vēsture
1891. gadā Borodjanka bija Kijivas apriņķa miests ar 1800 iedzīvotājiem, tur bija ādenieku un audēju darbnīcas, divas dzirnavas, pareizticīgo un katoļu baznīcas. 1923. gadā kļūst par rajona centru. 1974. gadā ciematā uzbūvēja Kijivas ekskavatoru rūpnīcas filiāli, kas veicināja ciemata strauju izaugsmi.
2022. gada Krievijas iebrukuma laikā ciemats stipri nopostīts.
Vita Anda Tērauda
Vita Anda Tērauda (dzimusi 1962. gada 19. maijā Vašingtonā, ASV ) ir Amerikas latviešu ekonomiste un politiķe ar vairāk nekā 20 gadu pieredzi valsts pārvaldes un nevalstisko organizāciju darbā. Vita Anda Tērauda izveidoja un 10 gadus vadīja politikas pētniecības centru "Providus", bijusi "Sorosa fonda — Latvija" vadītāja un valsts reformu ministre, kā arī 13. Saeimas deputāte. Pārstāv partiju "Kustība Par!" un apvienību "Attīstībai/Par!". Dzimusi un izglītojusies ASV. 1990. gadā atbrauca uz Latviju un kopš tā laika dzīvo Rīgā.
Karjera
No 1984. līdz 1988. gadam strādājusi par žurnālisti radiostacijā "Amerikas balss" Vašingtonā. 1990. gadā pārcēlās dzīvot uz Latviju. 1991. gadā pēc Latvijas neatkarības atgūšanas kā konsultante sāka darbu Ministru kabineta Ārējo ekonomisko sakaru departamentā. 1992. un 1993. gadā bija Ārlietu ministrijas Ārvalstu palīdzības koordinācijas departamenta direktore.
1995. un 1996. gadā V. Tērauda bija Valsts cilvēktiesību biroja konsultante. No 1996. līdz 2003. gadam — "Sorosa fonds-Latvija" izpilddirektore. Fonds īstenoja atbalsta programmas tiesu varas stiprināšanai, mediju un nevalstisko organizāciju attīstībai u.c.
No 2002. līdz 2013. gadam bija sabiedriskās politikas pētniecības centra "Providus" vadītāja. "Providus" mērķi A. Tēraudas vadībā bija laba pārvaldība, pretkorupcijas politika, mediju politika, tiesu varas stiprināšana u.c. "Providus" paspārnē izveidota vietne politika.lv.
2015. un 2016. gadā V. Tērauda bija direktore PASOS — Politikas centru apvienībā atvērtai sabiedrībai.
Sabiedriskā darbība
Vita Anda Tērauda aktīvi darbojās ASV trimdas latviešu organizācijās — Amerikas Latviešu apvienībā (ALA) un Amerikas Latviešu jaunatnes apvienībā (ALJA). 1986. gadā tika ievēlēta par ALJA priekšsēdi. Kopš 1996. gada palīdzējusi dibināt un darbojusies kā valdes locekle dažādās nevalstiskās organizācijās, tostarp Baltijas — Melnās jūras aliansē, Pilsoniskajā aliansē, Cilvēktiesību centrā, Pasaules Dabas fondā un sabiedrībā par atklātību "Delna".
No 2000. līdz 2001. gadam V. Tērauda bija padomes locekle Pasaules Bankas Ārējā konsultatīvās padomes valsts pārvaldes un pretkorupcijas jautājumos Eiropas un Centrālāzijas reģionā.
2002. gadā V. Tērauda kopā ar citiem dibināja sabiedriskās politikas pētniecības centru "Providus".
No 2013. līdz 2018. gadam darbojās Nacionālās elektroniskās plašsaziņas līdzekļu padomes Sabiedriski konsultatīvajā padomē.
Politiskā darbība
1993. gadā V. Tērauda bija apvienības "Latvijas Ceļš" dibinātāju skaitā. 1993. un 1994. gadā ieņēma Valsts reformu ministrijas valsts sekretāres amatu, bet 1994. un 1995. gadā Māra Gaiļa valdībā bija valsts reformu ministre, un V. Tēraudas atbildībā bijusi valsts pārvaldes pārveide pēc padomju laika, piemēram, viņas vadībā izveidoja civildienesta sistēmu, īstenoja pašvaldību reformu u.c.
2017. gada 26. augustā V. Tērauda kopā ar citiem dibināja sociāli liberālo partiju "Kustība Par!". 2018. gada aprīlī Vita Tērauda kļuva par "Kustība Par!" izpilddirektori.